Rating “Love (Ft. Marriage And Divorce) 3” Terus Meningkat,
Pesaingan rating drama-drama hari minggu semakin sengit!. Drama tvN Twenty Five, Twenty One antara yang mencatatkan penilaian penonton tertinggi pada siaran terbaru hujung minggu yang lalu. Menurut Nielsen Korea (via Soompi), rating untuk episod terbaru drama tersebut naik ke tahap 10.9 peratus – menyamai rekod peribadi yang dicatatkannya pada episod 8, serta menduduki tempat pertama dalam slot waktunya di semua saluran kabel.  Sementara itu, drama TV Chosun Love (ft. Marriage and Divorce 3) mengekalkan trend peningkatan, mencapai paras tertinggi baru sepanjang masa dengan rating 7.9 peratus yang dicatatkannya pada episod 6.  Love (ft. Marriage and Divorce 3)  Drama terbaru OCN, A Superior Day, lakonan Jin Goo, Lee Won Geun dan Ha Do Kwon, mencatatkan purata rating 1.0 peratus pada episod pertama, manakala rating drama JTBC, Forecasting Love and Weather meningkat ke tahap 7.6 peratus pada episod kesepuluh.  Turut menunjukkan peningkatan adalah drama KBS The King of Tears, Lee Bang Won yang mencatatkan rating 9.7 peratus untuk episod terbaru.  The King of Tears, Lee Bang Won  Akhir sekali, episod finale drama SBS Through the Darkness, yang disiarkan pada 12 Mac yang lalu, telah memperoleh purata rating 7.0 peratus. 